b'\n_START_ARTICLE_\nJohannes Olai Pratanus\n_START_PARAGRAPH_\nJohannes Olai Pratanus (1620-1676) toimi Turun akatemian logiikan  ja metafysiikan professorina 1650 alkaen. Samana vuonna h\xc3\xa4n nai vaikutusvaltaisen piispa Rothoviuksen tytt\xc3\xa4ren, mik\xc3\xa4 avioliitto vahvisti piispan ymp\xc3\xa4rille muodostunutta perhedynastiaa Turun akatemiassa.\n_START_SECTION_\nTausta\n_START_PARAGRAPH_\nJohannes Olai syntyi 1620 H\xc3\xa4lsinglandissa Ruotsissa. H\xc3\xa4n opiskeli vuodesta 1637 Uppsalan yliopistossa ja vuodesta 1640 vasta perustetussa Turun akatemiassa. Turussa h\xc3\xa4n v\xc3\xa4itteli 1645 Rothoviuksen suosikin  Wexioniuksen johdolla. Saatuaan 1647 maisterin arvon h\xc3\xa4n jatkoi opiskeluaan Leidenin yliopistossa 1648, mik\xc3\xa4 oli Hollannissa opiskelevien suomalaisten keskuspaikka.\n_START_SECTION_\nTy\xc3\xb6ura\n_START_PARAGRAPH_\nLeidenista palattuaan Pratanus toimi lyhyen ajan Turun kaupunginsihteerin\xc3\xa4 , kunnes nimitettiin professoriksi Turun akatemiaan. V\xc3\xa4rmlannin ja Taalainmaan maakuntien inspehtori 1653 ja Paraisten kirkkoherra 1655 vaimonsa veljen Isaacus Rothovius nuoremman j\xc3\xa4lkeen. Kemi\xc3\xb6n kirkkoherra 1660.'